ВЪПРОСИ И ОТГОВОРИ ПО ПРОЦЕДУРА 
№ BG161PO003-1.1.05 „РАЗРАБОТВАНЕ НА ИНОВАЦИИ ОТ СТАРТИРАЩИ ПРЕДПРИЯТИЯ"
ОТГОВОРИ НА ВЪПРОСИ № 24, 25 и 26
ПОЛУЧЕНИ НА 23.02.2011 г. 

И ПУБЛИКУВАНИ НА 02.03.2011 г.

ВЪПРОС № 24) 

Уважаеми колеги,

Ние сме иновативно микропредприятие и искаме да участваме в Процедура BG161PO003-1.1.05 „Разработване на иновации от стартиращи предприятия”. Подготвяме заявка за патент на тема "Преобразуване на дизелови двигатели в газови".

1 въпрос:

Ако патента, който създаваме е ПОЛЕЗЕН МОДЕЛ а не ИЗОБРЕТЕНИЕ,то това признава ли се за иновация?

2 въпрос:

Наборът документи за предварителен подбор включва ли и приложение А2 или то се подава след предварителния подбор ?

3 въпрос

Преобразувайки дизеловите двигатели в газови позволява ли ни да попаднем в случая на точка 2- ЕКО и ЕНЕРГОСПЕСТЯВАЩИ ТЕХНОЛОГИИ ?

С уважение: Наско Електронов
23.02.2011 (дата на постъпване на въпроса)

ОТГОВОР № 24)

Уважаеми г-н Електронов,
1. В насоките за кандидатстване по процедурата са дадени следните определения : „Иновативен продукт - Нов или значително усъвършенстван продукт”;

„Иновативен процес - Нов или значително усъвършенстван метод за производство или доставка (включително значителни промени в техниката, оборудването и/или компютърни програми). 
Доколкото получаването на свидетелство за полезен модел изисква определена степен на новост на защитеният обект, то продукт или процес, които биха получили такова свидетелство се считат за иновативни.   

2.  За целите на провеждане на процедурата за предварителен подбор, кандидатите следва да попълнят Формуляра за предварителен подбор (Приложение А1 към Насоките за кандидатстване), както и да бъдат представени следните придружителни документи:

а) Удостоверение за актуално състояние на кандидата, издадено от съответния съд не по-рано от 3 месеца преди датата на подаване на Формуляра за предварителен подбор - копие,заверено от кандидата. В случай, че кандидатът е регистриран по Закона за търговския регистър, Удостоверение за актуално състояние не следва да бъде прилагано към проектното предложение, като обстоятелството ще се проверява по служебен път съгласно чл. 23, ал. 4 от Закона за търговския регистър.

б) Декларация за ненарушаване на чужди права върху интелектуална собственост -

попълнена по образец (Приложение Е) – оригинал.

За представяне на цялостно проектно предложение, включващо и  Формуляр за кандидатстване - Приложение А2 към Насоките за кандидатстване ще бъдат поканени само кандидатите, чиято техническа и финансова оценка на Формулярите за предварителен подбор е равна на или надвишава 70% от максималния брой точки (т.е. минимум 28 тoчки).
ВЪПРОС № 25) 

Здравейте,

На 09.02.2011 г. изпратихме по долното запитване на адреса, който е публикуван в документацията.

До този момент не сме получили Вашия отговор, а виждаме, че сте отговорили на въпроси поставени в периода 08 - 14.02.2011.

Моля, да ни насочете към е-пощата, до която да изпратим запитването си, ако причината за липсата на отговор от Ваша страна е грешен адрес. 

С уважение:

инж. Сашо Камбуров

23.02.2011 (дата на постъпване на въпроса)

ОТГОВОР № 25)

Уважаеми г-н Камбуров,
Допълнителни въпроси по процедурата могат да се задават само по електронна поща или по факс на посочените по-долу адреси, като ясно се посочва наименованието на процедурата за подбор на проекти:

Адрес за електронна поща: startups3@mee.government.bg

Факс: (02) 981 17 19.

ВЪПРОС № 26) 

Въпрос по Процедура BG161PO003-1.1.05 „Разработване на иновации от стартиращи предприятия”:

Уважаеми дами и господа,
Съгласно т.3 Насоките за кандидатстване, като недопустима дейност се определя „Закупуване или наемане на транспортни превозни средства и съоръжения“.

Със забележка 13.1. към т.3 се дефинира понятието пътно превозно средство, което изпълнява две функции : „да се движи по пътя“ и „да се използва за превоз на пътници и товари към тях се приравняват и самоходните машини“.

Със забележка 13.2. към т.3 се дефинира понятието „самоходна машина“, като са посочени и кои са такива. 

Въпроса ни е :
Допустима ли е дейността за закупуването на комбиниран багер-товарач след, като не е конструиран за превоз на пътници и товари и не е самоходна горска и земеделска техника.

Комбинирания багер-товарач ни е нужен, като основен агрегат на технологичното оборудване, което разработваме. 

С уважение: инж. Сашо Камбуров
23.02.2011 (дата на постъпване на въпроса)

ОТГОВОР № 26)

Уважаеми г-н Камбуров,
В насоките за кандидатстване по процедурата "Самоходна машина" е дефинарана като  съоръжение или машина, предназначена за извършване на специфични дейности и движеща се или придвижвана по пътищата само по изключение. Такива са: електрокарите, мотокарите, тракторите, тракторните ремаркета и друга самоходна земеделска и горска техника. 

В този смисъл посоченият от Вас комбиниран багер-товарач попада в определението на самоходна машина и се явява недопустим разход по процедурата.







